**Thomas Rocco Hansen** (født 26. juni 1982), egentlig **Erwin Johan Georg Wedel**, er en tidligere norsk pornoskuespiller og -produsent og stripper.

Som 20-åring fikk han sølv i NM i striptease. Fra 2004–2007 produserte han sine egne pornografiske filmer. Han ble pornografisk filmet med russejenter i 2004. Filmen *Rocco og russen* solgte i 10 000 eksemplarer. Med en høy medieprofil bidro han i en periode til å gjøre porno stuerent i mange guttemiljøer. Han hevder selv å være blitt truet på livet av flere interessegrupper, og den høyeste dusøren på livet hans er ifølge ham selv på 250 000 NOK og ble omtalt i *Dagbladet*.

Rocco viste i 2007 filmen *The Apprentice*, som han selv har regissert og produsert, i en privat visning på Frogner kino, som var første gang en pornofilm ble vist på norsk kino. Ifølge kinosjefen var de ikke klar over at det var denne typen film som skulle vises, og de ble lurt.

Amandapris-vinner John Sullivan har laget dokumentaren *Pornostjerne?* om Thomas Rocco Hansen. Filmen stiller spørsmål ved Roccos nesten idol-lignende status i visse guttemiljøer, samt hvorfor russejenter stiller opp i filmene hans. I filmen utleverer miljøet seg selv og avglorifiserer og avmytologiserer pornoen og Hansen. Hovedpersonen, hans tidligere kjæreste, kaller ham korttenkt og uten sosial intelligens, og hun hadde selv ikke tenkt gjennom konsekvensene av sine valg. Dokumentaren bidro til at han særlig i russemiljøer ble bannlyst.

I 2004 filmet han et ran av en Synsam-butikk på Aker Brygge, noe som førte til opptreden i Fredrik Skavlans program *Først & sist*. Hansen hadde en gjesterolle i såpeserien *Hotel Cæsar* i 2005.

Etter at Rocco sluttet i pornobransjen i 2007, har han tiltrukket seg lite oppmerksomhet i offentligheten. I august 2011 meldte VG at han ville satse på en karriere som FrP-politiker. I februar 2015 deltok han i debattprogrammet *Trygdekontoret* under navnet Werner Wedel.

Referanser
----------

1. ↑   www.tacky.no, besøkt 16. mars 2007[Hentet fra Wikidata]
2. 1 2  E24.no: «Dårlig Rocconomi»
3. ↑  «Kvinner som løper med ulver»
4. ↑  Jan Thomas Holmlund (9. mars 2007). «Porno, politikk og poesi». Aftenposten. Arkivert fra originalen 17. mars 2007. Besøkt 16. mars 2007.
5. ↑  Susanne Louise Kaluza (26. april 2004). «Porno-Rocco truet på livet». Dagbladet. Besøkt 16. mars 2007.
6. ↑  «Viste porno på Frogner-kino». Side2. 16. januar 2007. Arkivert fra originalen 30. mars 2007. Besøkt 16. mars 2007.
7. ↑  Per Haddal (27. april 2007). «Kler pornoen naken». Aftenposten. Arkivert fra originalen 29. mai 2007. Besøkt 20. mai 2007.
8. ↑  Kristin Rivrud (30. april 2007). «Stikk Rocco!». NRK. Besøkt 20. mai 2007.
9. ↑  Cathrine Gonsholt Ighanian (20. april 2007). «Til aksjon mot Rocco». VG. Besøkt 20. mai 2007.
10. ↑  Sigrid Anna Eggen (2. mai 2007). «Trønderruss mot «Rocco»». Adresseavisa. Besøkt 20. mai 2007.
11. ↑  Dag Ottar Johansen (24. april 2007). «Medalje for Roccosabotasje». Budstikka. Arkivert fra originalen 27. mai 2007. Besøkt 20. mai 2007.
12. ↑  Rolf J. Widerøe, Hege Lyngved Odinsen, Knut Rostad (30. august 2004). «Pornostjerne filmet ranet». VG. Besøkt 16. mars 2007. CS1-vedlikehold: Flere navn: forfatterliste (link)
13. ↑  «Porno-Rocco i «Hotell Cæsar»». VG. 20. april 2005. Besøkt 16. mars 2007.
14. ↑  «Ekspornostjerne vil bli Frp-politiker» VG 20. august 2011, besøkt 20. august 2011

Eksterne lenker
---------------

* (en) Thomas «Rocco» Hansen på Internet Movie Database Rediger på Wikidata

* (no) Thomas «Rocco» Hansen hos Filmfront Rediger på Wikidata

* (en) Thomas «Rocco» Hansen hos The Movie Database Rediger på Wikidata